JohanHeinsen/ENO huggingface dataset:
Ribe Stifts Adresseaviser, 1848-03-24
Et almindeligt Studentermøde afholdtes i Løverdags Aftes i Universitets Solennitetssal og bivaanedes af c. 1800 Studerende. Efter en kort Discussion antoges næsten eenstemmigt et fremlagt Udkast til en Adresse til Kongen, hvori man beder Hs. Maj. om, ufortøvet at maatte væbnes og indøves ved duelige og øvede befalingsmænd, for i Farens Stund at kunne tjene Fædrelandet. For at give de i militær Henseende nødvendige Oplysninger havde Jndbyderne til Mødet anmodet dHrr. Major Blom og Kapitainerne Læsøe og Andre om at overvære dette, og Major Blom udviklede i et længere Foredrag, der hørtes med megen Jnteresse og bifald, sin Anskuelse om, hvorledes Studenternes Tjeneste bedst kunde organiseres. Han mente saaledes, at de, naar de vare tilbørligen indøvede, vilde kunde afgive de manglende Officerer og Underofficerer til Linien, Reserven og Forstærkningen, og naar disse Poster vare besatte med dem, der havde Lyst og vare qvalificerede dertil vilde Resten kunne gjøre Tjeneste som særskilt Korps eller i Livjægerkorpset og Borgerskabet. Det blev imidlertid vedtaget, at i Adressen bestemt skulde udtales, at man ikke ønskede at tjene som særskilt Korps. Efter at Diskussionen var endt, takkede Dirigenten, Prøveprokurator Brock, dHrr. Officerer, i hvilken Tak Forsamlingen istemte med megen Akklamation. (Berl. Tid.)
Ribe Stifts Adresseaviser, 1848-03-24
J Kiel vilde man den 19. vide, at væsentlige Kon sessioner for Hertugd. vare besluttede i Kjøbenhavn. Alt. Merc. mener, at naar den nordlige Deel af Slesvig ikke ønsker fuldkommen Tilslutning til Tydskland, saa man tørbilligen gjøre Fordring paa en Overeenskomst med Hensyn til Grændsen for det tydske Slesvig=Holsteen. Laurids Skou har indkaldt den slesvigske Forening til en overordentlig Generalforsamling den 31. ds. Ribe. Efterfølgende Adresse til Hs. Majestæt Kongen fra Seen Sogns Bønder er kommen til vor Kundskab, og der er, efter hvad der er blevet os meddeelt, ikke en eneste Mand i Sognet, som ei har underskrevet den: "Stormægtigste, Allernaadigste Konge og Arveherre!
Ribe Stifts Adresseaviser, 1848-03-24
3die Søndag i Fasten, den 26. Marts, holdes i Domkirken Gudstjeneste for St. Cathrine Sogn. Hr. Pastor de Thurah prædiker.
Ribe Stifts Adresseaviser, 1848-03-24
Bekiendtgjørelser. Uagtet de forberedende Anskaffelser i Anledning af Kanalgravningen i Skjøgum Bugt i indeværende Foraar allerede tildeels ere trufne, og en Udsættelse af det hele Arbeide til næste Aar maaskee vilde foraarsage et just ikke ganske ubetydeligt Tab derved, at en Deel af Materialierne, navnlig Faskinerne, foren stor Deel vilde blive ubrugelige, saa synes dog den senere Tids Begivenheder og flere indtrufne Omstændigheder i Forening at gjøre det tilraadeligt alligevel at opsætte Arbeidet til en roligere Tidsperiode, for ikke muligviis at udsætte det hele Foretagende forat mislykkes og hele den dertil bestemte Capital for at gaae tabt. - For nu at see dette Spørgsmaal, afgjort overeensstemmende med hele Borgerskabets Formening og Villie, anmodes Samme, ifølge Havne commissionens Begjæring, herved om, da ingen yderligere Udsættelse kan finde Sted, Løverdagen d. 25. dennes, Eftermiddag Kl. 5, at ville møde til en Raadstueforsamling, for efter nærmere Discussion at afgjøre denne Sag.
Ribe Stifts Adresseaviser, 1848-03-24
Ribe Magistrat, den 23. Marts 1848. Juel. Stricker.
Ribe Stifts Adresseaviser, 1848-03-24
Efter at ovennævnte Forhandlinger ere sluttede have Undertegnede tænkt paa at forelægge de forsamlede Borgere nogle Forslag om Forholdsregler, som denne bevægede Tid synes at gjøre nødvendig, og vi indbyde derfor Enhver af Byens Jndvaanere, uden Hensyn til Stand eller Stilling, til at deeltage i Mødet. Adler. Andresen. Greisen. Kleisdorff. Borgerrepr. Borgerrepr. Borgerrepr. Tvede. Siemsen. Trykt Ribe hos Chr. al. Hyphoff.
Ribe Stifts Adresseaviser, 1848-03-24
Regnskabet af Comiteen for Ribes Forskjønnelse ved Træplantning a. er henlagt paa Raadhuset til Eftersyn. Bestyrelsen.
Ribe Stifts Adresseaviser, 1848-03-24
En hvid fileret Pengepung med Staalvaster og Ringe, indeholdende nogle preussiske Dalere, er d. 17. Marts tabt i Ribe. Den ærlige Finder bedes at aflevere Pungen hos Mad. Fölsch mod en Ducer. Det bemærkes, at det ikke er Eieren saameget om at gjøre at erholde Pengene som Pungen, tilbage.
Ribe Stifts Adresseaviser, 1848-03-24
Undertegnede Markmand i Kierbøll har optaget et Faar, mærket et Stykke af hvert Øre, som Eieren kan erholde mod at betale Omkostningerne. Kierbøll den 22. Marts 1848. hans Gunder.
Ribe Stifts Adresseaviser, 1848-03-24
En confirmeret velopdragen Dreng, som regner og skriver godt, kan strax antages som Lærling i en Manufacturhandel. Adressecontoiret anviser.
Ribe Stifts Adresseaviser, 1848-03-24
En god Wienervogn er at erholde tilkjøbs. Adressecomptoiret anviser.
Ribe Stifts Adresseaviser, 1848-03-24
Nogle Capitalsummer ere at erholde til Laan, mod sikkert Pant i Landeiendomme, hos Stiftskasserer, Andersen.
Ribe Stifts Adresseaviser, 1848-03-24
Jordemodertjenesten for Jerne Sogn med tilliggende District udenfor Sognet, er ledig. Til Tjenesten hörer en Lön af 20 Rbd. aarlig fra Amtets Repartitionsfond, og af Districtet ydes, efter en Forening af 30. Marts 1819, en Godtgjörelse i Penge af omtrent 38 Rbd. aarlig, istedetfor fri Bolig, Jordlod og Brændsel. Ansøgninger om denne Jordemodertjeneste modtages ved Amtet i en Tid af 6 Uger fra Dato.
Ribe Stifts Adresseaviser, 1848-03-24
Ribe Stiftamthuus den 22. Marts 1848. i Stiftamtmandens Fraværelse: Thorup, Em.
Ribe Stifts Adresseaviser, 1848-03-24
Brandassurance Foreningen for rørlige Eiendele i Nørre-Jylland. Til Forsikkrings Antegnelse fra 1. Mai næstk. anmodes saavel samtlige i Mødet af den samlede Bestyrelse Dags Dato optagne nye Medlemmer, som de ældre Jnteressentere, hvis Policer til anførte Tid skulle fornyes som 5 Aar gamle eller udenfor dette Tilfælde maatte attraae deres Forsikkringer forandrede, – om inden Udgangen af denne eller først i næste Maaned at tilstille de respective Districtsforstandere deres Angivelser tilligemed Jndskuddet; hvilket alt man derefter forventer indsendt fra Forstanderne snarest mueligt. Hvor Forsikkringerne ophøre paa Grund af Salg, Forpagtning eller Dødsfald, erindres Vedkommende om at iagttage Bestemmelserne i 24, forsaavidt saadant ikke allerede maatte være skeet, ligesom og afdøde Jnteressenteres Enker paamindes, om at indgive den sammesteds befalede Declaration. J Directionen den 18. Marts 1818. Güldencrone. F. Folsach. C. Jngerslew.
Ribe Stifts Adresseaviser, 1848-03-24
Frisk godt Hauge- og Blomsterfrø, bekommes hos Gartner N. Hansen i Varde.
Ribe Stifts Adresseaviser, 1848-03-24
Med dette Nr. af Avisen følger Ribe Amtsraads forhandlinger i Mødet d. 39. Febr., samt et Tillæg.
Ribe Stifts Adresseaviser, 1848-03-24
Følgeblad til Ribe Stifts-Avis No. 36.
Ribe Stifts Adresseaviser, 1848-03-24
Fredagen den 24. Marts 1848.
Ribe Stifts Adresseaviser, 1848-03-24
Jndenlandske Efterretninger. Følgende Adresse til Hs. Maj. Kongen cirkulere i disse Dage i Hertugdømmet Slesvig: "Allernaadigste Konge! J nærværende bevægede Tid fole vi Slesvigere os opfordrede til, for Deres Kongelige Majestæt at udtale de alvorlige Tanker, der mægte gen røre sig i vort Sind. Revolutionen i Frankrig har rokket den europæiske Freds Grundvold. Snart kan Tydskland atter blive Skuepladsen for sammenstødende Krigsmagter. Holsteen og Lauenborg, Deele af det tydske Forbund, ere nødsagede til at sende deres Sønner og Penge til Forbundsfyrsternes Forsvar. allerede samler Forbundet sine Stridskræfter og indkræver Krigskat. - Held os, at Slesvig og Kongeriget staae udenfor! Vi vente, at Deres Majestæt vil opretholde og bevare dette lykkelige afsondrede Forhold. Vi ønske, at den holsteen-lauenborgske Hærafdeling adskilles ganske fra Rigets Armee; thi ve ville ikke, at vore Sønners Blod skal flyde til fremmede Landes Forsvar. Vi vente, at Holsteen-Lauenborg faaer sin egen Krigskasse, sit eget Finansvæsen, a., thi vi ville ikke offre Penge til Tydsklands Krige.
Ribe Stifts Adresseaviser, 1848-03-24
Vi vente, at Rendsborg, denne ældgamle danske Fæstning, under alle Omstændigheder vedbliver at være en dansk Fæstning og at samme paa det snareste erholder en forstærket Garnison af danske Tropper, Vi vente at ogsaa Slesvig paa det snareste besættes stærkere med hengivne Troppekorpser for at afværge den ulmende Opstand af det statsopløsende Parti og modstaae de Friskarers Jndtrængen, som ifølge Rygte fortiden oprettes af tydske Haandværkssvende og andre fattige Mennesker i Stæderne Hamborg, Bremen, Lybeck ofv., i den Hensigt at føres ind i Slesvig og plyndre og hærge de Byer og Egne, som ere den danske Konge buld og troe. Vi vente den hurtigste Jndførelse af Almeenvæbning, for i denne faretruende Tid at kunne værne og Konge og Fædreland, Frihed og Arne. Vi imødesee, ifølge Deres Majestæts udtalte ædle Hensigt, Jndførelsen af en bedre Statsforfatning for Slesvig og Kongeriget, dog med almindelig Valgret og Omsorg for Bevarelsen af Slesvigs Eiendommeligheder og Rettigheder. – Allernaadigste Konge! Dette er vore Hjerters Ønsker og Attraa. En bevæget, farefuld Tid nøder os til, her at udtal samme for Deres Majestæts Trone Længe leve vor elskede, allernaadigste Konge! – Nord- og Mellemslesvig, i Marts Maaned 1848.
Ribe Stifts Adresseaviser, 1848-03-24
Frankrig. Ledru Rollin har i en Skrivelse givet Regerings=Kommissærerne Fuldmagt til at virke for, at kun gode Republikanere blive valgte til Nationalforsamlingen. Dette Skridt, som Regeringen siden har stadfæstet, har foranlediget megen Bevægelse og Uvillie i Paris, og alle Blade have udtalt sig imod denne Jndvirkning paa Valgene. En farlig Spænding er derved opstaaet mellem den gamle Nationalgarde, der vil virke maadeholden, ja reaktionær, og det bevæbnede Folk, der vil gjennemfore Revolutionen i alle dens Koncekvenser. Nu, da den bemidlede Middelklasse seer, at Revolutionen er noget andet end tomt Formvæsen, som 1793, nu jamre de og længes efter Louis Philips Kjødgryder. Nationalgarden vilde d. 16., 15000 Md. stærk, men uden Vaaben, begive sig til Raadhuset for at fordre Ledru Rollin afsat, fordi man ansaae ham for Ophavsmanden til Regeringens Skridt; men paa Grevepladsen stod Folket og forhindrede Garden fra at gaae videre, og efter, tre Timers Ordvexel maatte Nationalgarden vende om med uforrettet Sag. Næste Dag forsamledes omtrent 200,000 Mennesker af alle Klasser og uden Vaaben, efter Opfordring, paa Revolutions pladsen; otte og otte toge hverandre under Armen og begav sig til Raadhuset. Regeringen viste sig, og i en begeistret Tale opfordrede Folkeforerne Regeringen til at forblive paa deres Poster og ikke lade sig skrække af nogensomhelst Demonstration. Regeringens Medlemmer erklærede at ville forsvare Republiken til sidste Blodsdraabe. Nationalgarden, som havde isinde at møde med Vaaben paa denne Dag, men som indsaae det Overilede i sin Demonstration Dagen før, udeblev, og saaledes ere Ophavsmændene til denne Splid beskæmmede.
Ribe Stifts Adresseaviser, 1848-03-24
Rusland. Keiseren har d. 10. Marts udstedt en Ukas, ifølge hvilken en Deel af Hæren skal udrustes paa Grund af Begivenhederne i det vestlige Europa, der ville styrte alle lovlige Autoriteter, samt for at opfylde hellige Forpligtelser mod Nabostaterne og i paakommende Tilfælde at kunne værge mod Anarkiets Strøm.
Ribe Stifts Adresseaviser, 1848-03-24
Døde. Kjøbenhavn: Mad. C. F. Hyltoft f. Grell, 51 A., Kommandeersergeant L. Evensen, 66 A., Magdalene K. Winstrup f. Meier; Grosserer Munderlob, 68 A.; Mad. H. Knudsen f. Hansen; Brændeviinsbrænder P. Rohde, 65 A.; Mad. P. Sørensen f. Olsen, 66 A. Helsingør. Johan Hannibal. Holbek, Jnstitutbestyrerinde Forbæch. Maribo Udgiver og Redaktør af Lollandsposten, Prok. J. C. Larsen, 55 A. Niverød Kro. Niels M. Røyen, 49 A. Randers. Værtshuusholder C. Madsen, 55 A. Tostrup, Karen K. Blach, 17 A. Veile, Ananie Klestrup f. Blatt, 62 A.
Ribe Stifts Adresseaviser, 1848-03-24
Ved Tallottories 1607. Trækning i Kbhavn udkom: No. 88. 40. 72. 27. 14.
Ribe Stifts Adresseaviser, 1848-03-24
For d. 21, er ingen Børskours noteret i Kbhvn.
Ribe Stifts Adresseaviser, 1848-03-24
Hamborgs Børs-Kours den 21. Marts. Slesvig=Holst. Species 3/4 pCt. Av. mod Banco. Dansk grov Kour. 241, Skillings-Stkr. 24 1/4 a 25 1/2 Ny 3/4 33 1/2 pCt. slettere end Banco. - Lousd. og Frd. 14 Mk. 2/5 s. Slesvig=Holst. Species a 60 s. Kr. 124 1, Preussiske Dalere a 40 sk. 125. Mark Kour. for 100 Mk. Bco.
Ribe Stifts Adresseaviser, 1848-03-24
Bekjendtgjørelser.
Ribe Stifts Adresseaviser, 1848-03-24
Dampskibsfart fra Hjerting til London. J de første Dage af Mai Maaned næstkommende vil et af det londonner Continental Catte ConveyanceCompany's ny og alene til Transport af Kvæg og Varer indrettede Dampskib afgaae fra Hjerting til London. De som maatte ønske at faae Kreature af skibede ville behage at mælde sig hos Undertegnede forinden d. 10. April næstk. Anmældelse om andre Vare ønskes senest forinden d. 20. f. M. Hjerting d. 10. Marts 1848. A. J. Møller.
Ribe Stifts Adresseaviser, 1848-03-24
Da jeg nu har modtaget den for mig udfærdigede kongel. allernaadigste Bestalling som Skibs-, Vare og Vexelmægler her i Staden, tillader jeg mig i denne Egenskab, at anbefale mig til Enhver, som maatte behøve min Mellemvirkning. Mit Comptoir er i Hr. J. B. Kaarsbergs Gaard ved Stranden. Aalborg, den 13. Marts 1838. J. L. Kelp.
Ribe Stifts Adresseaviser, 1848-03-24
Efter Begjæring af Veiinspecteur Schmidt bliver paa Raadhuset her i Kjøbstaden Fredagen den 31. Marts førstkommende Kl. 10 Formiddag, holdt Licitation over Levering af endeel Gruus m. M. til de grundforbedrede mindre Landeveie østen og vesten for Varde samt mellem Varde og Hjerting efter Overslag og Conditioner, som erfares ved Licitationen. Hvilket herved bekjendtgjøres. Øster og Vester Herreders Contoir, Varde den 20. Marts Stephensen.
Ribe Stifts Adresseaviser, 1848-03-24
Ved Proclama, som vil blive tinglæst ved Under- og Overret, ere Alle og Enhver, som maatte have noget at fordre i Boet efter afdøde Frøken Christiane BenedicteMenderspach heraf Byen indkaldte med 12 Ugers Varsel til inden Udløbet af denne Frist at anmelde og beviisliggjøre deres Krav for undertegnede Skifteforvalter, der behandler Boet. Tillige ere den Afdødes Arvinger indkaldte med Aar og Dags Varsel til at anmelde og beviisliggjøre deres Arveret, samt at varetage deres Tarv under Boets Behandling. Byfogedcontoiret i Veile den 15. Marts 1848. M. Hersleb. Opbydelse.
Ribe Stifts Adresseaviser, 1848-03-24
J Forbindelse med min Opbydelse af 8, dennes, opbydes herved endvidere til Udlaan 70 Rbd. 76 1/2 s. Umyndigesmidler under Løve Herreds og Møgeltønder Ballum Birkers Overformynderi. Herreds- og Birkecontoiret i Harris d. 14. Marts Brasen.
Ribe Stifts Adresseaviser, 1848-03-24
En Lærerplads ved en Biskole bliver ledig til 1. Mai 1848. Den aarlige Løn, som vil blive nærmere bestemt af det kongelige Danske Cancellie, anslaaes, Kostpenge mediberegnede, til 40 Tdr. BygsVærdie efter Capitelstaxten. Ansøgninger indsendes inden 16. April næstk. til Provst Petersen i Leirskov.
Ribe Stifts Adresseaviser, 1848-03-27
Ribe. Avertissements-Tidende. Stifts Avis og Udgivet af Chr. sal. Hyphoff, redigeret af E. Hyphoff. Mandagen den 27. Marts. No 37.
Ribe Stifts Adresseaviser, 1848-03-27
Indenlandske Efterretninger. Kongens Svar til den slesvig holsteenske Deputation er underskrevet den 24. Marts og lyder saaledes: "Paa Deres Andragender have Vi at meddele Dem, at det er Vor Agt at tilstaae Vort Hertugdømme, Holsteen, som en selvstændig tydsk Forbundsstat, en paa en udstrakt Valgrets Grundlag bygget, i Sandhed fri Forfatning, hvori navnligen ogsaa Folkevæbning, Trykkefrihed og Foreningsret ville finde deres Fyldestgjørelse; at som Følge deraf Vort Hertugdømme Holsteen, ved Siden af en egen Regering og Militærforfatning ogsaa vil erholde særskilte Finanser, saasnart den gjensidige Opgjørelse ved Siden af de øvrige Betingelser for en Union med Danmark og Slesvig er fastsat;
Ribe Stifts Adresseaviser, 1848-03-27
at Vi tillige aabent ville slutte Os til Bestræbelserne for Oprettelsen af et kraftigt og folkeligt tydsk Parlament; at Vi hverken have Ret eller Magt eller Villie til at indlemme Vort Hertugdømme Slesvig i det tydske Forbund, hvorimod Vi ville styrke Slesvigs uopløselige Forbindelse med Danmark ved en fælles fri Forfatning; men ved Siden deraf kraftigen ville beskjærme Slesvigs Selvstændighed ved udstrakte provindsielle Jnstitutioner navnlig en egen Landdag og særskilt Forvaltning. Tillige betyde Vi Dem: at det er Vort alvorlige Ønske, i oprigtig Samvirken med Vore kjære og troe Undersaatter, at grundlægge Fred og Frihed i Vore Lande; at Vi tillige erkjende det som den legitime Fyrstes helligste Pligt, med al Magt at beskytte Lovens Herredømme og Landefredens Opretholdelse.
Ribe Stifts Adresseaviser, 1848-03-27
Danmarks første konstitutionelle Ministerium er nu, efter flere Raadslagninger hos Hs. Maj. Kongen, sammensat saaledes: Grev A. W. Moltke til Bregentved, Finantsminister, Kammerherre Bardenfleth, Justitsminister. Amtmand, Grev F. Knuth i Sorø, Udenrigsminister. Kapitain A. F. Tscherning, Krigsminister. Mag. D. G. Monrad, Kultus- og Underviisningsminister. Geheimeraad Bluhme, Told og Handelsminister. Baron, Rentekammerdeputeret Plessen, provisorisk Minister for Hertugdømmerne.
Ribe Stifts Adresseaviser, 1848-03-27
Etatsraad L. N. Hvidt og Høiesteretsadvokat Orla Lehmann, begge Ministre uden Portefeuiller. Hs. Ex. Grev A. W. Moltke og Hs. Ex. Bardenfleth vare Medlemmer af det forrige Ministerium. Fædrelandet, som nu bør ansees for Regeringens Organ, siger i sit Onsdagsnummer: "Ministeriets Opløsning var en let Sag; inden Folket udtalte sit Ønske derom for Kongen, ved en fredelig og lovlig, men storartet og alvorlig Demonstration, var det alt skeet; det gamle Systems Raadgivere havde deels frivillig fjernet sig, deels efter Kongens eget og hans yngre Minister Bardenfleths Raad bestemt sig til at tage Afsked. Men det har ikke kostet ringe Umage at omgive Kongen med nye Raadgivere, der vare Øjeblikkets alvorsfulde Krav voxne. - Allerede i Tirsdags Morges kaldte man Mag. Monrad og foreslog ham at indtræde i et nyt Ministerium, som man forøvrigt vilde besætte af det yngre og kraftigere Bureaukrati, men Monrad vegrede sig ved at indtræde alene, saa at denne Sammensætning allerede brast samme Aften. Ved Begyndelsen af Natten kaldtes Hvidt og Monrad atter til Hs. Majestæt, og den hele Nat tilbragtes med Underhandlinger, som dog ikke førte til andet, end dertil, at Dannelsen af det virkelige Ministerium skulde udsættes nogle Dage, men 3 Mænd, Statsminister Bardenfleth, Baron Plessen og Etatsraad Bang, imidlertid besørge de løbende Forretninger og navnlig modtage Deputationen fra Hertugdømmerne. Men den sidste Opgave synes disse ikke at have havt fuld Fortrøstning til at løse, og da Dampskibet "Skirner, i Onsdags ankom til Kbhavn, ikke alene med Deputationen, men ogsaa med nye sørgelige Efterretninger fra Hertugdømmerne, saa kaldtes Hvidt, Clausen, Tscherning, Monrad og Lehmann pludselig til Kongen, og Udfaldet af deres Samraad med ham og den forrige Regerings første Mænd var det nuværende Ministerium. Man kan, ifølge Fædrel.", en af Dagene imødesee dette Danmarks første konstitutionelle Ministeriums første Udtalelse af de Grundsætninger, hvorefter det vil styre Staten; at dets Program i det slesvigske Spørgsmaal vil være overeensstemmende med de paa det store Borgermøde i Kasino antagne Resolutioner, og at det ihenseende til den indre Udvikling vil byde en virkelig fri Forfatning, bygget paa et bredt folkeligt Grundlag, derpaa, siger bemeldte Blad, kan man stole. (Dvk.)
Ribe Stifts Adresseaviser, 1848-03-27
Orlogs-Dampskonnerterne Geiser og "Hekla ligge idag udfor Bommens Vagt.
Ribe Stifts Adresseaviser, 1848-03-27
Jfølge Parolbefaling af 20. d. er der bleven udnævnt en permanent Defensions=Kommission for hele Riget, med umiddelbart Referat til Hs. Majest. Kongen, bestaaende af Oberst v. Hansen, Deputeret i Generalkommisariats Kollegiet, Kom Kap. Zahrtmann, Deputeret i Admiralitetet, Oberstlieutenant v. Fibiger, Kommander for Artilleribrigadens Stab, Major v. Blom af Jnfanteriet, Major v. Schlegel af Jngeniorkorpset, Kapit. v. Dockum af Søetaten og Kapit. v. Læssøe af Generalstaben. Denne Kommissions Hverv skal være at tage under Overveielse, hvilke Foranstaltninger der maatte agtes meest hensigtssvarende til Rigets Forsvarsvæsen, dertil henregnet saavel befæstningsvæsenet som Armeens og Marinens Fordeling og Samvirken, efter de i Kommissoriet Kommissionen meddeelte Hovedmomenter.
Ribe Stifts Adresseaviser, 1848-03-27
Foruden Kjøbenhavns Udrustning er der ogsaa givet befaling til at montere Nyborg Fæstning. – Efterretningen om, at der skulde være bestilt 30,000 Geværer i Udlandet, er al Grund til at ansee for apokryphisk, idetmindste vide de Autoriteter, som dog skulde vide det, Jntet derom. Hvorvidt vore Arsenaler imidlertid have saa stor en Beholdning af Geværer, at de ere istand til at forsyne en Armee af 100,000 Mand, som er vor Krigstyrke, naar Forstærkninger, og Reserven indkaldes, turde være meget tvivlsomt, Ved "Skirners Afgang fra Kiel i Tirsdags Eftermiddag havde flere Tusinder af Byens og Omegnens Beboere forsamlet sig i Havnen, for at bringe den til Kjøbenhavn afgaaende rendsborgske Deputation et Leve. Fra Kysten og de i Havnen liggende Skibe gaves Kanonsalut, tre Flag, det franske, det tydske Forbunds Flag og dets Vaaben vare plantede paa Strandbredden, hvorfra en uendelig Jubel lød. Men ikke nok hermed, da en Deel til Flaaden indrullerede Søfolk kom og vilde gaae ombord paa "Skirner, for med dette at afgaae til Kjøbenhavn, formeente Mængden dem dette, og de maatte saaledes blive tilbage i Kiel. Deputationen ankom til Kjøbenhavn i Onsdags Formiddags med Dampskibet "Skirner, flere Tusinde Mennesker vare forsamlede paa Toldboden, dog uden at de foretoge sig mindste Demonstrationer. Studenterne i Khvn. vare blevne enige om, at bidrage alt muligt til, at Ordenen og Roligheden opretholdes, og at ingen Overlast vederfares Deputationen. De ville være kjendelige ved et hvidt Bind om Armen. (B. T.)
Ribe Stifts Adresseaviser, 1848-03-27
Fra Kiel skrives under 24. Marts. Den provisoriske Regering for Hertugdømmerne er proklammeret og bestaaer af Prinds Frederik af Augustenborg, Grev Reventlon=Preetz, Beseler, Advocat Bremer i Flensborg og Konsul M. T. Schmidt i Kiel. Militæret er gaaet over. Oberst Høeg har nedlagt Kommandoen over Jægerne og Major Sachau har overtaget den. Jægerne ere med Studenterne, 800 i Tallet afgaaede til Rendsborg, hvorhen ogsaa den provisoriske Regering, vil afgaae. Denne har udstedt en Proklamation, hvori det hedder: "Vor Hertug er ved en Folkebevægelse i Kjøbenhavn bleven tvungen til at afskedige sine Raadgivere og at indtage en fjendtlig Stilling mod Hertugdømmerne. Landsherrens Villie er ikke meere fri og Landet er uden Regering. Som Følge af den trængende Nødvendighed have vi overtaget Regeringens Ledelse, som vi til Opretholdelse af Landets Rettigheder og vor nedarvede Hertugs Rettigheder ville fore i hans Navn. Vi ville strax sammenkalde de forenede Stænder og tilbagegive den overtagne Magt, saasnart Landsherren atter er fri eller andre Personer af Stænderforsamlingen overdrages Ledelse af Landets Anliggender. Vi ville af alle Kræfter slutte os til Tydsklands Eenheds- og Frihedsbestræbelser. Vi opfordre alle Landets velsindede Jndvaanere til at forene sig med os. Lader os med Fasthed og Orden give det tydske Fædreland et værdigt Beviis paa Slesvig=Holsteins Jndvaaneres patriotiske Aand."¬
Ribe Stifts Adresseaviser, 1848-03-27
J Kiel er en heel Deel Geværer, som den danske Regering havde fordret sendt til Kbhavn, blevne holdte tilbage.
Ribe Stifts Adresseaviser, 1848-03-27
Jfølge en Faaborger Skippers Beretning bleve de d. 22, i Kiel værende danske Skippere sammenkaldte efter Borgermesterens Foranstaltning, hvorefter det tilkjendegaves dem, at det Rygte der var udspredt om, at de danske Fartøier for kort siden vare blevne kastede løse og jagne bort der fra Havnen, var aldeles grundfalskt, hvorhos der forsikkredes, at de med Tryghed kunde komme til Kiel og at de stedse der skulde finde samme Beskyttelse som en Kieler Borger. Altona har ogsaa givet sig under den provisoriske Regering. Overpræsidenten forkyndte selv denne Beslutning og stillede de enkelte Danske under den tydske Nationalæres Beskyttelse.